Arbujad
Store norske leksikon,Språk og litteratur,Litteratur i verden,Europa,Estlands litteratur
Arbujad var en estisk lyrikkantologi og gruppe av lyrikere. Gruppen oppstod i 1930-årene og fikk navn etter antologien som ble utgitt i 1938.
Antologien Arbujad ble utgitt i 1938. Den ble redigert av Ants Oras med bidrag av diktere som Betti Alver, Heti Talvik, Bernard Kangro, Uku Masing, Paul Viiding, August Sang, Kirsti Merilaas og Mart Raud. Disse var sentrale i en venne- og lyrikergruppe som oppstod i Tartu i 1930-årene og siden fikk navn etter antologien.Gruppen gjenopprettet de litterære kontaktene med samtidige europeiske strømninger, og ble med sin produksjon sterkt trendsettende. Mens en stor del av Estlands forfattere dro i eksil under andre verdenskrig, deriblant Oras og Kangro, forble de fleste «sannsigerne» i hjemlandet der de ved taushet eller på annen måte tilpasset seg den nye situasjonen. Les mer i Store norske leksikon Estlands litteratur Estlands historie